We're No Angels (1989ko filma)

We're No Angels (euskaraz Ez Gara Aingeruak) 1989ko Neil Jordan irlandar zinema zuzendariak zuzendutako komedia filma bat da. Robert De Niro, Sean Penn, Hoyt Axton, Bruno Kirby, Ray McAnally, James Russo eta Demi Moore aktoreek antzeztu zuten.

Berez, 1955ean Michael Curtizek zuzendu eta Humphrey Bogart, Peter Ustinov, Aldo Ray, Joan Bennett, Basil Rathbone eta Leo G. Carroll aktoreek antzeztutako izenburu berdineko filmaren berregokitzapena da. Filma hura 1953ko My Three Angels (Nire Hiru Aingeruak) antzezlanean oinarrituabzegoen, eta era berean estatubatuar antzezlana Albert Husson frantziar antzezkigilearen La Cuisine Des Anges (Aingeruen Sukaldea) antzezlanean.

 Argumentua 

AEB, Depresio Handiaren garaia. Ned eta Jim (Robert De Niro eta Sean Penn) espetxe batetik ihes egin berri duten preso parea dira, Kanadako mugan dagoen New York estatuko herri txiki batera ailegatu dira, bertan oharkabean muga igaro eta alboko herrialdera iristeko asmoz. Baina herrian bertako monasterio katolikora joateko zain dauden bi kapelaukin nahastuko dituzte eta fraideen komunitatean bizitzera eramango dituzte, muga nola eta noiz atzemanak izan gabe igaro gogoeta egiten duten bitartean.

Hori gutxi ez balitz espetxeko zuzendaria (Ray McAnally) ihesa gauzatu izanaz guztiz amorraturik dago, horregatik iheslariak nola edo hala atzeman eta berriz ere espetxeratzeko asmoz haien bila nabiatuko da, bi ustezko kapelauek muga igarotzeko Molly (Demi Moore) herriko arropa-garbitzaile eta emagaldu erakargarriaren laguntza izango dute.

 Aktoreak 
 Robert De Niro: Ned
 Sean Penn: Jim
 Demi Moore: Molly
 Hoyt Axton: Aita Levesque
 Bruno Kirby: Sheriffaren laguntzailea
 Ray McAnally: Espetxeko zuzendaria
 James Russo: Bobby
 Wallace Shawn: Itzultzailea
 John C. Reilly: Fraide gaztea

 Kanpo estekak 
 We're No Angels filmaren iragarkia ikusgai. Youtube.com 
 We're No Angels filmaren IMDBko fitxa irakurgai 

Kategoria:Neil Jordanek zuzendutako filmak
Kategoria:Ameriketako Estatu Batuetako filmak
Kategoria:Umorezko filmak
Kategoria:Pertsekuzio filmak
Kategoria:Antzezlanetan oinarritutako filmak
Kategoria:Berregokitzapen filmak
Kategoria:Depresio Handian girotutako filmak
Kategoria:New Yorkeko estatuan girotutako filmak
Kategoria:1989ko filmak